पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। नगर निगम के इंफोर्समेंट दस्ते ने रविवार सुबह सेक्टर 41 में ओल्ड स्कूटर, मोटर साइकिल बेचने वालों की पर्चियां कटी होने के बाद भी चालान काटकर सात मोटर साइकिल उठा लिए। इससे घुसाए डीलरों ने सेक्टर 41 को जाने वाली वी फोर रोड पर जाम लगाकर दस्ते के खिलाफ जमकर नारेबाजी की। इसकी सूचना मिलते ही सेक्टर 39 थाना प्रभारी चरणजीत सिंह भी भारी पुलिस फोर्स लेकर पहुंच गए। उन्होंने एडिशनल कमिश्नर ललित सिवाच से बात करके चालान काटे गए मोटर साइकिलों का हीं जुर्माना जमा करवाकर छुड़वा दिया। तब जाकर डीलर रोड से हटे।
नगर निगम के ओएसडी विरेंदर सलगोत्रा के नेतृत्व में रविवार को इंफोर्समेंट दस्ता सेक्टर 41 में ओल्ड स्कूटर बाजार में पहुंचा। ं सभी 18 स्कूटर-मोटरसाइकिल बेचने वाले डीलरों की जमीन की पैमाइश करनी शुरू कर दी। ओएसडी विरेंदर ने कहा कि सभी पर्ची धारकों को संडे स्कूटर बाजार लगाने के लिए 450 रुपये जमा करवाया पर्ची दी जाती है , इसमें तय है कि एरिया 15बाई 30 फुट होगा। लेकिन डीलर्स ने ज्यादा एरिया में स्कूटर और मोटर साइकिल डिस्पले किए हुए थे।उनके सभी के यहां से सात मोटर साइकिल चालान काटकर उठाए गए। इसके विरोध में डीलर्स ने रोड जाम कर दिया। इंफोर्समेंट सुपरिंटेंडेंट कश्मीरा सिंह का कहना है कि उन्हें एडिशनल कमिश्नर ललित सिवाच ने संडे स्कूटर बाजार को चैक करने के निर्देश दिए थे। ऑर्डर का पालन करने के लिए यहां पहुंचे हैं। स्कूटर वालों की पर्चियां फीस जमा करवाकर ओएसडी की ओर से काटी जाती हैं। इस दौरान इंफोर्समेंट इंस्पेक्टर सुनील कुमार और सुनील दत्त, सब इंस्पेक्टर ललित त्यागी और मंगल सिंह भी मौजूद थे।
डीलर ने कहा कि पर्ची पर नहीं लिखा एरिया साइज
डीलर एसोसिएशन के प्रधान मोहिन्दर सिंह का कहना है कि पिछले 25 साल से सेक्टर 41 में संडे स्कूटर बाजार लग रहा है। इसके डीलर नगर निगम के पास फीस जमा करके पर्चियां कटवाते हैं। किसी भी पर्ची पर एरिया तय नहीं किया गया है। इसके बावजूद दस्ते ने सात मोटर साइकिल उठा लिए । हम पार्किंग में स्कूटर और मोटरसाइकिल लगाते हैं। न कि हम जमीन पर अवैध कब्जा किए हुए हैं। मोटरसाइकिल उठाए जाने के विरोध में रोड जाम किया। अगर हम गलत होते तो इंफोर्समेंट दस्ता मोटर साइकिल नहीं छोड़ता। दस्ता गलत था इस लिए आधी पेमेंट लेकर मोटरसाइकिल छोड़ गए। सोमवार को दस्ते की शिकायत निगम के अफसरों से मिलकर करेंगे।बसंत सिंह का कहना है कि सभी डीलर पर्चियां कटवाकर ही संडे को मोटरसाइकिल लगाते हैं। ऐसे में वे कैसे अवैध हुए। दस्ते को सरकारी जमीन पर लगी फडिय़ां तो नजर नहीं आती हैं।
ओएसडी विरेंदर सलगोत्रा का कहना है कि मोटरसाइकिल उठाने पर डीलर ने रोड जाम कर दिया। पुलिस के कहने पर एडिशनल कमिश्नर से बात की गई और जब्त किए मोटरसाइकिल छोड़े गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn